laion/Wikipedia-Exotic huggingface dataset:
ולריה מתחתנת

ולריה מתחתנת, הוא סרט קולנוע ישראלי שעלה לאקרנים בשנת 2023 בכתיבה ובימויו של מיכל ויניק, עם לנה פרייפלד, יעקב זדה דניאל, דאשה טבורונוביץ' ואברהם שלום לוי בתפקידים הראשיים. מיכל ויניק זכתה בפרס אופיר לתסריט המקורי הטוב ביותר בטקס פרסי אופיר לשנת 2022, שבו היו לסרט 14 מועמדויות לפרס אופיר - פרס אופיר לסרט העלילתי הטוב ביותר (מיכל ויניק), פרס אופיר לבמאי הטוב ביותר (מיכל ויניק) פרס אופיר לשחקן הראשי הטוב ביותר (יעקב זדה דניאל), פרס אופיר לשחקנית הראשית הטובה ביותר (לנה פרייפלד), פרס אופיר לשחקן המשנה הטוב ביותר (אברהם שלום דוד), פרס אופיר לליהוק הטוב ביותר (אורית אזולאי), פרס אופיר לפסקול הטוב ביותר (רונן נגל, אשי מילוא), פרס אופיר לעיצוב האמנותי הטוב ביותר (שונית אהרוני), פרס אופיר לאיפור הטוב ביותר (שונית גבע), פרס אופיר לעריכה הטובה ביותר (מאיה קניג), פרס אופיר למוזיקה המקורית הטובה ביותר (דפנה קינן), פרס אופיר לצילום הטוב ביותר (גיא רז), פרס אופיר לעיצוב התלבושות הטוב ביותר (מאיה ליבוביץ'). כן זכה הסרט בפרס הסרט והתסריט הטובים ביותר בפסטיבל הסרטים הבינלאומי חיפה וזכה לשבחים בפסטיבלים בוונציה, טורונטו, מיאמי, טאלין, ציריך, אנטליה ועוד. הסרט עוסק בתופעת "הכלות מאוקראינה" - נשים אוקראיניות שמגיעות לישראל להינשא בנישואי תועלת לגברים ישראלים. הגברים מבקשים מפלט מהבדידות והצעירות האוקראיניות מחפשות דרך לברוח מהמצוקה הכלכלית בארצן. כריסטינה (לנה פרייפלד) היא אזרחית אוקראינית שהתחתנה עם גבר ישראלי, מיכאל (יעקב זדה דניאל) וחיה איתו כבר ארבע שנים בישראל. לפרנסתה היא עובדת במכון יופי, חוסכת לטיפולי פוריות ואף רוצה לעבור גיור ולקבל אזרחות ישראלית. מיכאל מתפרנס מהבאת כלות אוקראיניות לשם נישואין בישראל. הלקוח שלו כעת הוא איתן (אברהם שלום לוי) ששילם למיכאל 5,000 דולר עבור התיווך. הפעם הכלה המיועדת היא ולריה (דאשה טבורונוביץ'), אחותה הצעירה של כריסטינה. כריסטינה ומיכאל מקבלים את ולריה בנתב"ג ומביאים אותה לדירתם הקטנה בבת ים, שם היא אמורה להיפגש עם איתן. איתן נפגש עם ולריה והיא מוצאת חן בעיניו. הוא קונה לה סמרטפון ובאמצעותו הוא משוחח אתה. ולריה שקטה וכמעט אינה מגיבה. היא מסתכלת באחותה ומבינה שכריסטינה למעשה שבוייה בידי מיכאל, אין כאן אהבה וכי לפי רצונו היא יכולה להיות מגורשת בחזרה לאוקראינה. היא מסתגרת בחדר הרחצה ומסרבת לצאת וזורקת את המפתח החוצה. מיכאל ואיתן מחפשים אותו לשווא בגשם שוטף. מיכאל מוכן לתת לאיתן אישה אחרת אך הוא מסרב. לבסוף היא פותחת את הדלת, מיכאל קונה לה כרטיס בחזרה לאוקראינה וכריסטינה נפרדת ממנה בדמעות. "ולריה מתחתנת", במסד הנתונים הקולנועיים IMDb (באנגלית) "ולריה מתחתנת", באתר AllMovie (באנגלית) "ולריה מתחתנת", באתר Rotten Tomatoes (באנגלית) "ולריה מתחתנת", במסד הנתונים הקולנועיים KinoPoisk (ברוסית) "ולריה מתחתנת", במיזם "אישים" לתיעוד היצירה הישראלית קדימון לולריה מתחתנת, באתר יוטיוב קטעים מולריה מתחתנת, באתר של אפי טריגר האביב של לנה, כתבה בכאן 11 ולריה מתחתנת, בקרן הקולנוע הישראלי שמוליק דובדבני, "ולריה מתחתנת": כך עושים דרמה קאמרית אנושית ומהודקת, באתר ynet, 26 במרץ 2023 אבנר שביט‏, זה הסרט הישראלי הכי טוב של האביב, ובכלל אחד הסרטים הטובים של הזמן האחרון, באתר וואלה, 26 במרץ 2023
שון ויינס

שון מאטיס ויינס (באנגלית: Shawn Mathis Wayans; נולד ב-19 בינואר 1971) הוא שחקן, תסריטאי, סטנדאפיסט ומפיק אמריקאי. ויינס עשה את הופעת הבכורה שלו בסדרת הטלוויזיה "בצבעים חיים (אנ')". בהמשך, החל להופיע עם אחיו, השחקן מרלון ויינס בתוכנית "האחים ויינס (אנ')" ברשת "The WB" ובקומדיות "נודניק בלי הפסקה", "מת לצעוק", "מת לצעוק 2", "לבנבנות", "שודד בחיתולים (אנ')" ו"מת לרקוד (אנ')". שון, האח התשיעי במשפחה בת עשרה ילדים, נולד בעיר ניו יורק לאלווירה אלת'יה (גרין), עקרת בית ועובדת סוציאלית, והאוול סטאוטן ויינס, מנהל סופרמרקט. משפחתו היו מזרם עדי יהוה. ויינס גדל עם משפחתו בפרויקט הדיור ציבורי של רוברט פולטון בשכונת צ'לסי במנהטן וסיים את לימודיו בתיכון הקומפלקס החינוכי על שם ביירד רסטין (אנ') בשנת 1989. ויינס החל את הקריירה שלו בתוכנית הטלוויזיה "בצבעים חיים (אנ')" בתור דמות משנית בשם DJ SW-1 ולאחר מכן קודם לתפקיד קבוע. על התכנית עבדו אחיו של ויינס, דוויין ויינס (אנ'), קינן אייבורי ויינס (אנ') (שיצר את התכנית), דיימון ויינס (אנ'), מרלון ואחותם קים ויינס (אנ'). ביחד עם מרלון, שון יצר וכיכב בסיטקום "האחים ויינס (אנ')". ויינס גם כתב והפיק בשיתוף עם אחיו את הסרט "נודניק בלי הפסקה". שון הופיע בתפקיד אורח בסדרות "מקגייוור" ו-"הכדור חוזר לקופר (אנ')". בנוסף, שון דיבב את דמותו של טוף בסדרת האנימציה "ווינהד (אנ')" המבוססת על ילדותו של אחיו, דיימון. לאחר הופעתו בסרט "דם חדש (אנ')", החל זינוק בקריירת משפחת ויינס והוא הופיע ביחד עם אחיו מרלון בסרטים "מת לצעוק", "A Comic Satire" (לו הוא גם כתב את התסריט). שני הסרטים מבוססים על סרטי אימה כדוגמת "צעקה". בסרט "מת לצעוק", שון גילם את דמותו של ריי וילקינס, דמות אותה הוא חזר לגלם גם בסרט "מת לצעוק 2". ויינס לא לקח חלק בהפקת הסרטים הבאים בסדרה. ויינס המשיך לעבוד ביחד עם משפחתו בסרט "לבנבנות" ובו הוא מגלם סוכן FBI שנאלץ להתחזות לאישה לבנה עשירה כחלק ממשימה. שון סייע בכתיבת התסריט לסרט. בשנת 2006, שון שיתף פעולה עם אחיו בשנית בסרט "שודד בחיתולים", לו הוא גם סייע בכתיבת התסריט והפיק ביחד עם אחיו. מדיה וקבצים בנושא שון ויינס בוויקישיתוף שון ויינס, ברשת החברתית אקס (טוויטר) שון ויינס, ברשת החברתית אינסטגרם שון ויינס, במסד הנתונים הקולנועיים IMDb (באנגלית) שון ויינס, באתר AllMovie (באנגלית) שון ויינס, באתר Rotten Tomatoes (באנגלית) שון ויינס, באתר Box Office Mojo (באנגלית) שון ויינס, במסד הנתונים הקולנועיים KinoPoisk (ברוסית) שון ויינס, באתר MusicBrainz (באנגלית) שון ויינס, ברשת החברתית אקס (טוויטר) cleveland com Mike Rose, Today’s famous birthdays list for January 19, 2023 includes celebrities Dolly Parton, Jodie Sweetin, cleveland, ‏2023-01-19 (באנגלית) Shawn Wayans Biography (1971-), www.filmreference.com
אליפות אוקיאניה בכדורגל נשים 1983

אליפות אוקיאניה בכדורגל נשים 1983 (באנגלית: 1983 OFC Women's Championship) היא המהדורה הראשונה של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בקלדוניה החדשה והתקיים מ-28 בנובמבר עד ה-4 בדצמבר 1983. שתי נבחרות (פיג'י והמארחת קלדוניה החדשה) שהשתתפו באליפות מעולם לא שיחקו במשחק רשמי לפני כן, והופעת הבכורה שלהן הייתה זו מול זו במשחק הפתיחה של האליפות. לצידן לקחו חלק בטורניר גם אוסטרליה וניו זילנד, שכבר התחרו בעבר במסגרת אליפות אסיה. האליפות נערכה בפורמט של שלב בתים אחד ושלב נוקאאוט, כאשר שתי הנבחרות שדורגו ראשונות בסוף הבית המוקדם העפילו למשחק הגמר. בגמר, שנערך בנומאה, נפגשו אוסטרליה וניו זילנד, ובו הניו זילנדיות ניצחו 2-3 בהארכה.
יוסבה אצ'בריה

יוסבה אנדוני אצ'בריה ליסרדי (בספרדית: Joseba Andoni Etxeberria Lizardi; נולד ב-5 בספטמבר 1977) הוא כדורגלן עבר ספרדי ממוצא בסקי וכיום מאמן כדורגל המאמן את קבוצת אייבר. אצ'בריה החל את הקריירה שלו בריאל סוסיאדד ב-1994, ואחרי שבעה משחקים עבר לאתלטיק בילבאו תמורת שלושה מיליון אירו. בעקבות העברה זו היה אצ'בריה לשחקן היקר ביותר בספרד מתחת לגיל 18. זמן מה לאחר העברתו לבילבאו, מונה לקפטן שני של הקבוצה. בבילבאו קיבל אצ'בריה את הכינוי "El Gallo" (התרנגול) עקב הנוכחות הרבה שלו ברחבת היריב. אחרי שהיה מלך השערים באליפות העולם לנוער ב-1995, זומן אצ'בריה לנבחרת ספרד. בנבחרת ספרד שיחק אצ'בריה למעלה מ-50 משחקים וכבש 12 שערים. אצ'בריה השתתף עם הנבחרת במונדיאל 1998, ביורו 2000 וביורו 2004. מדיה וקבצים בנושא יוסבה אצ'בריה בוויקישיתוף יוסבה אצ'בריה, באתר Transfermarkt יוסבה אצ'בריה, באתר Soccerway יוסבה אצ'בריה, באתר BDFutbol יוסבה אצ'בריה, באתר National Football Teams יוסבה אצ'בריה, באתר FootballDatabase.eu פרופיל המאמן, באתר Transfermarkt פרופיל השחקן באתר הרשמי של אתלטיק בילבאו ערך זה הוא קצרמר בנושא כדורגלנים ספרדים. אתם מוזמנים לתרום לוויקיפדיה ולהרחיב אותו.
משפחת אוחנה

משפחת אוחנה היא משפחה בולטת בישראל, ששורשיה במקנס שבמרוקו. הראשון שנודע בשם זה הוא הרב סולימאן אוחנה, מגורי האר"י. פירוש השם אוחנה הוא "מוכר חינה" או בברברית - "בן חנה" יעקב אוחנה. בנו, יוסף אוחנה. בנו, יהודה אוחנה. בנו, שלמה אוחנה. בנו, רבי יוסף אוחנה. נפטר אחרי ה'תקנ"ב (1792). בנו, רבי יהודה אוחנה, רב במקנס. עלה לטבריה עם נכדו רבי רפאל אוחנה. נפטר בשנת ה'תרל"ב (1872). בנו, יעקב אוחנה. מכונה "דון יעקב". נפטר בשנת ה'תרנ"ט (1899). בנו, אברהם אוחנה. נפטר בשנת ה'תש"ב (1942). בנו רבי יצחק אוחנה, רבה של קריית שמונה. נפטר ה'תשנ"ב (1992). בנו רבי יוסף אוחנה, רבה של קריית מוצקין. נפטר בשנת ה'תשע"ח (2018). יוסף (ג'ו) טולדנו, Tadart-Naït O'hana : histoire d'une famille juive marocaine, Casablanca 1994 פנקס מקנס, הספרייה הלאומית רוביק רוזנטל, הזירה הלשונית: הכל נשאר במשפחה, באתר nrg‏, 7 באוקטובר 2010 מקור שם משפחה אוחנה – באתר בית התפוצות נמצא חתום על שטרות בשנת תקנא ושנת תקנב. ראו ספר טובת מראה עמוד 16
יעקב אוחנה (מקנס)

דון יעקב אוחנה (1846–1899) היה רב יהודי בעל השפעה והעשיר ביותר בין יהודי מקנס במחצית השנייה של המאה ה-19. יעקב נולד במקנס לרבי יהודה אוחנה בשנת ה'תר"ו (1846). נשא לאישה את חנה (1840 - 1920) לבית משפחת אוליאל. ייסד בית כנסת שנקרא על שמו "צלאת יעקב אוחנה". אוחנה בנה בית מפואר ברובע הישן של מקנס, במללאח הישן, שהיה דומה לארמון המלך מולאי חאסאן ועד היום הוא משמש כאתר תיירות חשוב במרוקו. בביתו התארחו אישים רבי מעלה שביקרו במרוקו, ביניהם שגרירי ארצות אירופה, וסופרים דגולים, כמו הסופר הצרפתי המפורסם פייר לוטי שביקר אצלו בשנת 1886. היה דוד של רבי רפאל אוחנה, והוא סייע לו בהדפסת ספרו "טובת מראה". בתו הבכורה, רחל, נישאה ליהושע אזוגי. בנו אברהם, נשא את רבקה עמר. בתו אסתר, נישאה למנחם בן אבו. בתו שמחה, נישאה לאהרון עטר. בנו רפאל. בנו מכלוף, נשא את זוהרה בן אבו. בתו ג'מילה, נישאה לאברהם כהן. בנו יהודה, נשא את בידה אדי. אברהם אוחנה, איש יהודי היה עמוד 45 ואילך. יעקב אוחנה באתר geni יוסף (ג'ו) טולדנו ויהי בעת המללאח, באתר מורשת יהדות מרוקו. יוסף (ג'ו) טולדנו יעקב אוחנה ומלך מרוקו באתר הספרייה הווירטואלית. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יהודה אוחנה

רבי יהודה אוחנה (1796 - 1872), מגדולי רבני מקנס בבמאה ה-19. אבי משפחת אוחנה בארץ ישראל. נולד בשנת תקנ"ו (1796) לאביו שלמה אוחנה. רבי רפאל אוחנה התייתם מאביו, והיה סמוך על שולחנו של סבו, רבי יהודה, ועלה איתו לארץ ישראל כשהיה בגיל 15. רבי רפאל העיד על סבו רבי יהודה: "שלושים שנה קודם פטירתו ביטל משא ומתן והיה מתבודד, וקבע ישיבתו בביתו והיה לומד כפי השגת שכלו. וכאשר הגיע לשנת השבעים לימי חייו מסר כל קרקעותיו ושטרותיו ביד בניו, ובא הוא ואשתו לארץ ישראל". יהודה אוחנה באתר geni טובת מראה עמוד צד ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מיכאל גרוס

האם התכוונתם ל... מיכאל גרוס (אמן) מיכאל גרוס (חוקר) מיכאל גרוס (שחיין)
מריה פרס

מריה פרס גרסיה (בספרדית: María Pérez García; נולדה ב-29 באפריל 1996) היא אתלטית ספרדייה, אלופת העולם (בודפשט 2023) בהליכה ל-20 ק"מ ובהליכה ל-35 ק"מ, אלופת אירופה (ברלין 2018) בהליכה ל-20 ק"מ ושיאנית העולם בהליכה ל-35 ק"מ. באליפות העולם שנערכה בלונדון, הממלכה המאוחדת באוגוסט סיימה במקום עשירי בהליכה ל-20 ק"מ בתוצאה של 1:29:37 שעות. באליפות אירופה שנערכה בברלין, גרמניה באוגוסט זכתה במדליית זהב בהליכה ל-20 ק"מ בשיא לאומי ושבישא אליפות חדש של 1:26:36 שעות, לפני אנז'קה דרהוטובה מצ'כיה (1:27.03 שעות) ואנטונלה פאלמיסאנו מאיטליה (1:27.30 שעות) באליפות העולם שנערכה בדוחה שבקטר באוקטובר סיימה במקום שמיני בהליכה ל-20 ק"מ בתוצאה של 1:35:43 שעות. באולימפיאדת טוקיו שנערכה באוגוסט סיימה במקום רביעי בהליכה ל-20 ק"מ בתוצאה של 1:30:05 שעות. באליפות העולם שנערכה ביוג'ין שבאורגון, ארצות הברית ביולי היא נפסלה בתחרות להליכה ל-20 ק"מ. באליפות אירופה שנערכה במינכן, באוגוסט היא נפסלה בתחרות להליכה ל-20 ק"מ. באליפות אירופה להליכה תחרותית קבוצתית שנערכה בפודברדי, צ'כיה ב-21 במאי 2023 היא זכתה במדליית זהב בהליכה ל-35 ק"מ בשיא עולם חדש של 2:37:15 שעות, לפני חברותיה לנבחרת רקל גונזלס (2:45:42 שעות) וכריסטינה מונטסינוס (2:45:58 שעות). באליפות העולם שנערכה בבודפשט, הונגריה באוגוסט זכתה בשתי מדליות זהב, בהליכה ל-20 ק"מ בתוצאה של 1:26.51 שעות, לפני ג'מימה מונטאג מאוסטרליה (1:27.16 שעות) ואנטונלה פאלמיסאנו מאיטליה (1:27.26 שעות) ובהליכה ל-35 ק"מ בשיא אליפות חדש של 2:38:40 שעות, לפני קימברלי גרסיה מפרו (2:40:52 שעות) ואנטיגוני דריסביוטיס מיוון (2:43:22 שעות). 3000 מטר הליכה: 12:00.87 דקות (2018) 5000 מטר הליכה: 20:28.17 דקות (2022) 10000 מטר הליכה: 43:42.04 דקות (2021) 10 ק"מ הליכה: 43:36 דקות (2021) 20 ק"מ הליכה: 1:25:30 שעות (2023) 35 ק"מ הליכה: 2:37:15 שעות (2023), שיא עולם מדיה וקבצים בנושא מריה פרס בוויקישיתוף מריה פרס, באתר olympedia.org מריה פרס, באתר התאחדות האתלטיקה הבין-לאומית
יחסי הרפובליקה העממית של דונצק – קוריאה הצפונית

יחסי הרפובליקה העממית של דונצק ושל קוריאה הצפונית היו היחסים הדו-צדדיים הרשמיים בין הרפובליקה העממית של דונצק ובין הרפובליקה הדמוקרטית העממית של קוריאה (קוריאה הצפונית). קוריאה הצפונית הכירה לראשונה בדונצק ב-2022, המדינה השלישית לעשות כך (אחרי רוסיה וסוריה). לרפובליקה העממית של דונצק מעולם לא הייתה שגרירות בקוריאה הצפונית, ולקוריאה הצפונית מעולם לא הייתה שגרירות בדונצק. היחסים נוהלו על ידי השגרירויות של שתי המדינות ברוסיה. קוריאה הצפונית לראשונה הכירה בעצמאותן של הרפובליקה העממית של דונצק וברפובליקה העממית של לוגנסק ב-13 ביולי 2022, מספר חודשים לאחר תחילת הפלישה הרוסית לאוקראינה. כתגובה, אוקראינה הפסיקה את יחסיה עם קוריאה הצפונית באותו היום. ב-29 ביולי, נפגש שגריר קוריאה הצפונית לרוסיה סין הונג צ'ול (Sin Hong Chol) עם שליחת דונצק לרוסיה, אולגה מאקיבה. השניים שוחחו על שיתוף כלכלי בין המדינות. לרפובליקה העממית של דונצק לא הייתה שגרירות בקוריאה הצפונית, והיחסים נוהלו על ידי שליח דונצק לרוסיה. לקוריאה הצפונית לא הייתה שגרירות ברפובליקה העממית של דונצק, והיחסים נוהלו על ידי שליח קוריאה הצפונית לרוסיה. יחסי אוקראינה–קוריאה הצפונית יחסי הרפובליקה העממית של דונצק–רוסיה "North Korea recognizes independence of pro-Russian territories in eastern Ukraine". Le Monde.fr (באנגלית). 2022-07-19. נבדק ב-2023-08-31. Ukraine breaks diplomatic ties with North Korea, www.aa.com.tr Jake Epstein, John Haltiwanger, Ukraine breaks diplomatic relations with North Korea after it recognizes independence of Kremlin-backed separatist regions, Business Insider (באנגלית אמריקאית) Donetsk leader calls for ‘beneficial’ ties with North Korea | The Asahi Shimbun: Breaking News, Japan News and Analysis, The Asahi Shimbun (באנגלית)
סיוורט מאנסוורק

סיוורט הגהיים מאנסוורק (בנורווגית: Sivert Heggheim Mannsverk; נולד ב-8 במאי 2002 באוברה ארדאל שבנורווגיה) הוא כדורגלן נורווגי המשחק בעמדת הקשר האחורי בקבוצת מולדה מליגת העל הנורווגית. מאנסוורק גדל במחלקת הנוער של סונגדאל. בשנת 2019 החל לשחק בקבוצה הבוגרת של המועדון במסגרת ליגת המשנה הנורווגית. ב-28 ביולי 2021 חתם מאנסוורק על חוזה לארבע שנים במולדה מליגת העל הנורווגית. הוא הבקיע את שער הניצחון בגמר הגביע הנורווגי לעונת 2021/2022 נגד בודה/גלימט, בו ניצחה מולדה בתוצאה 1-0. בנוסף זכה עם המועדון באליפות נורווגיה לעונת 2022. ב-31 באוגוסט 2023 חתם באייאקס מליגת העל ההולנדית. מאנסוורק נכלל בסגל נבחרת נורווגיה עד גיל 21 לטורניר אליפות אירופה עד גיל 21 בשנת 2023, וערך הופעה אחת בטורניר. מולדה אליפות נורווגיה (1): 2022 הגביע הנורווגי (1): 2021/2022 מדיה וקבצים בנושא סיוורט מאנסוורק בוויקישיתוף סיוורט מאנסוורק, ברשת החברתית אינסטגרם סיוורט מאנסוורק, באתר Transfermarkt סיוורט מאנסוורק, באתר Soccerway סיוורט מאנסוורק, באתר BDFutbol סיוורט מאנסוורק, באתר WorldFootball.net סיוורט מאנסוורק, באתר FootballDatabase.eu SIVERT HEGGHEIM MANNSVERK ER KLAR FOR MOLDE! באתר הרשמי של מולדה, 28 ביולי 2021 (בנורווגית)
איליה גרואב

איליה אילייב גרואב (בבולגרית: Илия Илиев Груев; נולד ב-6 במאי 2000 בסופיה שבבולגריה) הוא כדורגלן בולגרי המשחק בעמדת הקשר האחורי בלידס יונייטד ובנבחרת בולגריה. גרואב גדל במחלקות הנוער של רוט-וייס ארפורט וורדר ברמן. בשנת 2019 החל לשחק בקבוצת המילואים של ורדר ברמן. ב-23 בדצמבר 2020 ערך את הופעת הבכורה שלו בקבוצה הראשונה של המועדון, בניצחון 0–3 על הנובר 96 במסגרת הסיבוב השני של הגביע הגרמני לעונת 2020/2021. ב-16 בינואר 2021 ערך את הופעת הבכורה שלו בבונדסליגה, בניצחון 0–2 על אאוגסבורג במסגרת המחזור ה-16 לעונת 2020/2021. ב-31 באוגוסט 2023 חתם בלידס יונייטד בחוזה לארבע שנים עבור סכום לא ידוע. ב-17 בספטמבר ערך הופעת בכורה כשנכנס כמחליף בדקות הסיום של המשחק מול מילוול, שהסתיים בניצחון בתוצאה 0–3. ב-25 באוקטובר פתח בפעם הראשונה בהרכב בהפסד 0–1 לסטוק סיטי. ב-16 במאי 2024 כבש את שערו הראשון בקבוצה בניצחון 0–4 על נוריץ' סיטי, במסגרת חצי גמר פלייאוף העלייה לפרמיירליג. הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. ב-23 בספטמבר 2022 ערך גרואב את הופעת הבכורה שלו בנבחרת בולגריה, בניצחון 1–5 על נבחרת גיברלטר במסגרת ליגת האומות 2022/2023. איליה גרואב, באתר Transfermarkt איליה גרואב, באתר Soccerway איליה גרואב, באתר WorldFootball.net איליה גרואב, באתר National Football Teams איליה גרואב, באתר FootballDatabase.eu Rob Stevens, Millwall 0 Leeds United 3, BBC Sport, 17 September 2023 Stoke City 1 Leeds United 0, BBC Sport, 25 October 2023 Ian Woodcock, Leeds hammer Norwich to cruise into play-off final, BBC Sport, 16 May 2024 Leeds United 3 3 Portsmouth, BBC Sport, 10 August 2024
ויליאם קלם

ויליאם קלם (בדנית: William Clem; נולד ב-20 ביוני 2004 בוודבק שבדנמרק) הוא כדורגלן דני המשחק בעמדת הקשר האחורי בקבוצת פ.צ. קופנהגן מליגת העל הדנית. קלם גדל במחלקת הנוער של פ.צ. קופנהגן. ב-19 באוקטובר 2022 ערך את הופעת הבכורה שלו בקבוצה הבוגרת של המועדון, בניצחון על הוברו במסגרת הסיבוב השלישי של הגביע הדני לעונת 2022/2023. ב-25 באוקטובר ערך את הופעת הבכורה שלו בליגת האלופות, בהפסד 3-0 לסביליה במסגרת שלב הבתים לעונת 2022/2023. ב-29 באוקטובר ערך את הופעת הבכורה שלו בליגת העל הדנית, בניצחון 2-0 על ראנס במסגרת המחזור ה-15 לעונת 2022/2023. פ.צ. קופנהגן אליפות דנמרק (1): 2022/2023 הגביע הדני (1): 2022/2023 ויליאם קלם, באתר Transfermarkt ויליאם קלם, באתר Soccerway ויליאם קלם, באתר WorldFootball.net ויליאם קלם, באתר FootballDatabase.eu
איסק ברגמן יוהאנסון

איסק ברגמן יוהאנסון (נולד ב-23 במרץ 2003) הוא כדורגלן איסלנדי המשחק כקשר בפורטונה דיסלדורף מהבונדסליגה השנייה בגרמניה, ובנבחרת איסלנד. איסק נולד מחוץ לאיסלנד, בזמן שאביו יוהנס קרל גודיונסון (אנ') שיחק באסטון וילה. הוא התחיל את הקריירה שלו במועדון המקומי אקרנס שבאיסלנד. ב-2018, בגיל 15, שיחק את משחק הבוגרים הראשון שלו בליגה השנייה באיסלנד, כאשר אביו אימן את הקבוצה. ב-2019, עבר איסק לנורשפין בשוודיה. הוא ערך את הופעת הבכורה שלו בגביע השוודי ב-21 באוגוסט 2019, והבקיע בניצחון על טימרו. הוא ערך את הופעת הבכורה שלו בליגת העל השוודית ב-26 בספטמבר 2019, בגיל 16, כשנכנס כמחליף נגד אסקילסטונה. ב-1 בספטמבר 2021, חתם איסק בקופנהגן מליגת העל הדנית עד יוני 2026. ב-9 באוגוסט 2023, הושאל איסק לפורטונה דיסלדורף מהבונדסליגה השנייה עד סוף עונת 2023/2024. איסק שיחק בנבחרות הצעירות של איסלנד. בנובמבר 2020 זומן לראשונה לסגל הנבחרת הבוגרת לקראת משחק בליגת האומות נגד אנגליה. הוא ערך את הופעת הבכורה שלו בגיל 17 ו-240 ימים, והפך לשחקן החמישי הצעיר ביותר שמשחק עבור נבחרת איסלנד. איסק ברגמן יוהאנסון, באתר Transfermarkt איסק ברגמן יוהאנסון, באתר Soccerway איסק ברגמן יוהאנסון, באתר WorldFootball.net איסק ברגמן יוהאנסון, באתר National Football Teams איסק ברגמן יוהאנסון, באתר FootballDatabase.eu FCK KØBER STORTALENTET ISAK BERGMANN JÓHANNESSON, fck
אמיר ריצ'רדסון

מייקל אמיר ריצ'רדסון (בצרפתית: Michael Amir Richardson, בערבית: أمير ريتشاردسون, בתעתיק מדויק: אמיר ריתשארדסון; נולד ב-24 בינואר 2002 בניס שבצרפת) הוא כדורגלן מרוקאי-צרפתי המשחק בעמדת הקשר בקבוצת פיורנטינה מסריה א ובנבחרת מרוקו. ריצ'רדסון גדל במחלקות הנוער של ניס ולה האבר. בשנת 2021 החל לשחק בקבוצה הבוגרת של לה האבר במסגרת ליגת המשנה הצרפתית. ב-1 בספטמבר 2022 חתם ריצ'רדסון על חוזה לארבע שנים בסטאד ריימס מליגת העל הצרפתית, והושאל בחזרה ללה האבר עד לתום עונת 2022/2023. בסך הכל ערך 68 הופעות בלה האבר, בהן הבקיע שלושה שערים. לקראת עונת 2023/2024 חזר ריצ'רדסון לסטאד ריימס. ב-12 באוגוסט 2023 ערך את הופעת הבכורה שלו במועדון, בהפסד 2-1 לאולימפיק מרסיי במסגרת המחזור הראשון בליגה. ב-12 באוגוסט 2024 חתם בהעברה של 10 מיליון יורו בקבוצה האיטלקית פיורנטינה. ריצ'רדסון היה חלק מסגל נבחרת מרוקו עד גיל 23 בטורניר גביע אפריקה לאומות עד גיל 23 בשנת 2023, וערך חמש הופעות והבקיע שער אחד בטורניר, בו זכתה נבחרתו. ב-12 בספטמבר 2023 ערך ריצ'רדסון את הופעת הבכורה שלו בנבחרת מרוקו, בניצחון 1-0 על נבחרת בורקינה פאסו במשחק ידידות. נכלל בסגל נבחרת מרוקו לטורניר גביע אפריקה לאומות 2023. נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024). ריצ'רדסון הוא בנו של כדורסלן העבר האמריקאי מייקל ריי ריצ'רדסון, ואמו ממוצא מרוקאי-צרפתי. נבחרת מרוקו עד גיל 23 גביע אפריקה לאומות עד גיל 23 (1): 2023 מדיה וקבצים בנושא אמיר ריצ'רדסון בוויקישיתוף אמיר ריצ'רדסון, באתר Transfermarkt אמיר ריצ'רדסון, באתר Soccerway אמיר ריצ'רדסון, באתר National Football Teams אמיר ריצ'רדסון, באתר FootballDatabase.eu אמיר ריצ'רדסון, באתר ESPN Amir Richardson, un Rookie en Champagne באתר הרשמי של סטאד ריימס, 1 בספטמבר 2022 (בצרפתית) האתר הרשמי של פיורנטינה, Richardson joins the Fiorentina ranks., פיורנטינה אתר הקבוצה, ‏12 באוגוסט تشكيلة المنتخب الوطني لاقل من 23 سنة امام غينيا באתר הרשמי של פדרציית הכדורגל המרוקאית המלכותית, 24 ביוני 2023 (בערבית) CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית) السيد طارق السكتيوي يكشف عن قائمة اللاعبين المتوجه إلى باريس באתר הרשמי של פדרציית הכדורגל המרוקאית המלכותית, 4 ביולי 2024 (בערבית) Football - Amical : Richardson, un grand parmi les grands באתר Paris-Normandie, ‏ 9 ביולי 2021 (בצרפתית)
האריס פלנגין

האריס פלנגין (באנגלית: Harris Flanagin;‏ 3 בנובמבר 1817 – 23 באוקטובר 1874) היה עורך דין ופוליטיקאי אמריקאי מארקנסו, שכיהן כמושל ארקנסו השביעי בשנים 1862–1864, ולאחר מכן ועד 1865 כמושל בגלות. קודם לכהונתו כמושל הוא פיקד על כוחות רגלים בזירה המערבית במלחמת האזרחים האמריקנית במסגרת צבא הקונפדרציה. האריס פלנגין נולד בפרבר רודסטאון שבעיירה הופוול שבמחוז קמברלנד שבניו ג'רזי, כבנם של ג'יימס, חוואי ונגר, ושל מרי (לבית האריס) פלנגין. הוא התחנך בבית ספר קווייקרי בניו ג'רזי ולאחר מכן לימד בסמינר קלרמונט שבפרנקפורד (כיום בתחומי פילדלפיה). זמן קצר לאחר מכן הוא עבר לאילינוי, שם הוא ניסה שוב לעסוק בהוראה ותוך כדי עבודתו למד משפטים. ב-1838 עבר פלנגין לארקנסו, בתחילה התיישב בפיין בלאף, לאחר מכן בליטל רוק, ב-1839 במחוז קלארק, וב-1842 בארקדלפיה. בשנים 1842 - 1844 כיהן פלנגין בבית הנבחרים של ארקנסו, ובשנים 1848–1850 בסנאט של המדינה. ב-1851 הוא נשא לאישה את מרתה אלייזה נאש ממחוז לפאייט. במהלך מלחמת האזרחים האמריקנית קודם פלנגין לדרגת קולונל, ופיקד על רגימנט הרובאים הרכובים השני של ארקנסו. ב-1862 נבחר פלנגין כמושל ארקנסו והתפטר מהצבא כדי לכהן בתפקידו. ממשלו עסק בעיקר בסוגיות שהיו קשורות למלחמה ובשמירה על חוק וסדר ועל המשכיות הממשלה תוך כדי הפלישה לארקנסו. במהלך המלחמה, נאלצה ממשלת המדינה להשעות את גביית המיסים ולממן את המלחמה באמצעות איגרות חוב. ב-10 בספטמבר 1863, כאשר נפלה בירת המדינה ליטל רוק בידי צבא האיחוד, נמלטה ממשלת ארקנסו מהעיר, לקחה עמה כמות גדולה של מסמכים, והבירה עברה לעיר וושינגטון שבארקנסו. בעת כהונתו כמושל, נותר פלנגין בחלק שהיה בשליטת הקונפדרציה בדרום-מערב המדינה. ב-18 באפריל 1864 הוקם ממשל בשליטת האיחוד תחת המושל הזמני אייזק מרפי בליטל רוק. פעולתו הרשמית האחרונה של פלנגין כמושל הייתה לשבת בראש המועצה הצבאית של ארקנסו בישיבה האחרונה שלה בוושינגטון, ארקנסו ב-1 ביוני 1865. שישה ימים לאחר מכן נכנעה מחלקת טרנס-מיסיסיפי של צבא הקונפדרציה בפני ממשלת ארצות הברית בניו אורלינס. המסמך האחרון בחתימתו של פנלגין כמושל היא מ-28 במאי. לאחר תום המלחמה, השיב פלנגין את מסמכי המדינה וחידש את עיסוקו בעריכת דין בארקדלפיה. האריס פלנגין נפטר בארקדלפיה ב-23 באוקטובר 1874. הוא נטמן בבית הקברות רוז היל שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 70. מדיה וקבצים בנושא האריס פלנגין בוויקישיתוף האריס פלנגין באתר אגודת המושלים הלאומית (באנגלית) האריס פלנגין באנציקלופדיה של ארקנסו (באנגלית) האריס פלנגין באתר The Political Graveyard (באנגלית) האריס פלנגין, באתר "Find a Grave" (באנגלית)
בנז'מן בושוארי

בנז'מן בושוארי (בצרפתית: Benjamin Bouchouari, בערבית: بنجامين بوشواري, בתעתיק מדויק: בנג'אמין בושוארי; נולד ב-13 בנובמבר 2001 בבורחרהאוט שבבלגיה) הוא כדורגלן מרוקאי-בלגי המשחק בעמדת הקשר בקבוצת סנט אטיין מליגת המשנה הצרפתית. בושוארי גדל במחלקות הנוער של ואסלנד-בוורן, אנדרלכט, ראסינג גנק, מכלן, וילם II ופורטונה סיטארד. ב-1 ביולי 2020 חתם בושוארי ברודה מליגת המשנה ההולנדית, במדיה ערך 65 הופעות ליגה והבקיע שלושה שערים. ב-16 באוגוסט 2022 חתם בושוארי על חוזה לשלוש שנים בסנט אטיין מליגת המשנה הצרפתית. בושוארי היה חלק מסגל נבחרת מרוקו עד גיל 23 בטורניר גביע אפריקה לאומות עד גיל 23 בשנת 2023, וערך ארבע הופעות בטורניר, בו זכתה נבחרתו. נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024). נבחרת מרוקו עד גיל 23 גביע אפריקה לאומות עד גיל 23 (1): 2023 מדיה וקבצים בנושא בנז'מן בושוארי בוויקישיתוף בנז'מן בושוארי, באתר Transfermarkt בנז'מן בושוארי, באתר Soccerway בנז'מן בושוארי, באתר WorldFootball.net בנז'מן בושוארי, באתר FootballDatabase.eu בנז'מן בושוארי, באתר ESPN Bienvenue Benjamin Bouchouari ! באתר הרשמי של סנט אטיין, 16 באוגוסט 2022 (בצרפתית) تشكيلة المنتخب الوطني لاقل من 23 سنة امام غينيا באתר הרשמי של פדרציית הכדורגל המרוקאית המלכותית, 24 ביוני 2023 (בערבית) السيد طارق السكتيوي يكشف عن قائمة اللاعبين المتوجه إلى باريس באתר הרשמי של פדרציית הכדורגל המרוקאית המלכותית, 4 ביולי 2024 (בערבית)